open-index/open-wikipedia-markdown huggingface dataset:
নিযামুল মুলক

**আবু আলী হাসান আল তুসি নিযাম উল-মুলক** (ফার্সি: خواجه نظام‌الملک طوسی; ১০১৮-১০৯২) ছিলেন একজন পারস্যিক পণ্ডিত ও সেলজুক সাম্রাজ্যের উজির, যিনি **খাজা নিযামুল মুলক** বা **নিজাম-উল-মুলক** নামে অধিক পরিচিত। তিনি কিছুদিনের জন্য তিনি সেলজুক সাম্রাজ্যের শাসক হিসেবেও অধিষ্ঠিত ছিলেন। নিযামুল মুলক ১০১৮ সালে ইরানের তুস নগরে জন্মগ্রহণ করেন। প্রথমদিকে তিনি গজনভি সুলতানের অধীনে চাকরি করতেন। ১০৫৯ সালে তিনি খোরাসানের প্রধান শাসক হন।

১০৬৩ সাল থেকে তিনি সেলজুকদের উজির হিসেবে দায়িত্ব পালন করেন। আল্প আরসালান (১০৬৩-১০৭২) ও প্রথম মালিক শাহের (১০৭২-১০৯২) রাজত্বকাল পর্যন্ত তিনি এই পদে ছিলেন। সেলজুক সাম্রাজ্যের সরকারি ব্যবস্থাপনায় তিনি বেশ প্রভাব রেখে যান, যার ফলে তিনি “নিযাম-উল-মুলক” উপাধি লাভ করেন, যার অর্থ হল “রাজ্যের শৃঙ্খলা”। সাম্রাজ্যের বিরোধীদের মাঝে আব্বাসীয় ও সেলজুকদের মধ্যকার রাজনৈতিক দূরত্ব দূর করতে তিনি গুরুত্বপূর্ণ ভূমিকা পালন করেন। এই বিরোধীদের মধ্যে ফাতেমীয় ও বুইয়িরা অন্তর্ভুক্ত ছিল।

উজিরের দায়িত্ব পালনের পাশাপাশি তিনি উচ্চশিক্ষার জন্য বেশ কিছু শিক্ষাপ্রতিষ্ঠান স্থাপন করেন। এগুলোর মধ্যে নিজামিয়া অন্যতম ছিল। এসবের তার নামে নামকরণ করা হয়। বিভিন্ন ক্ষেত্রে এই শিক্ষাপ্রতিষ্ঠানগুলো বিভিন্ন ক্ষেত্রে ইউরোপে প্রতিষ্ঠিত বিশ্ববিদ্যালয়গুলির পূর্বসূরি ও আদর্শরূপে পরিণত হয়।

রাজত্বের উপর লিখিত তার সিয়াসাতনামা গ্রন্থটির জন্যও তিনি খ্যাত। *দাস্তুর আল-উজারা* নামক বইটিও তিনি লেখেন। এটি তিনি তার পুত্র আবুলফাতেহ ফখর-উল-মালেকের জন্য জন্য লেখেন। বইটি বিখ্যাত গ্রন্থ কাবুস নামার মতই।

৪৮৫ হিজরির ১০ রমজান (১৪ অক্টোবর ১০৯২ খ্রিষ্টাব্দ) ইসফাহান থেকে বাগদাদ যাওয়ার পথে আততায়ীর হাতে তিনি নিহত হন। বিভিন্ন মৌলিক সূত্রমতে হাশাশিনরা তাকে হত্যা করে। ঘাতক দরবেশের ছদ্মবেশে তার দিকে অগ্রসর হয়‌থাম্ব|ছবিটিতে "নিযামুল মুলকের" ওপর ঘাতকদের হামলার একটি দৃশ্য দেখানো হয়েছে। ঘাতকদের আঘাতেই তিনি মৃত্যুবরণ করেন ।

## তথ্যসূত্র

## বহিঃসংযোগ
* The story behind the assassination

বিষয়শ্রেণী:১০১৮-এ জন্ম
বিষয়শ্রেণী:১০৯২-এ মৃত্যু
বিষয়শ্রেণী:মাশাদের মানুষ
বিষয়শ্রেণী:ইরানি বিজ্ঞানী
বিষয়শ্রেণী:হত্যাকারী অনুযায়ী মানুষ হত্যা
বিষয়শ্রেণী:আতাবেগ
বিষয়শ্রেণী:শিয়া ইসলামের সমালোচক
বিষয়শ্রেণী:মুসলিম শাসক
বিষয়শ্রেণী:সেলজুক সাম্রাজ্যের ব্যক্তি
বিষয়শ্রেণী:সেলজুক সাম্রাজ্য
বিষয়শ্রেণী:ইরানি নীতিবিদ
মধুপুর শহীদ স্মৃতি উচ্চ মাধ্যমিক বিদ্যালয়

**মধুপুর শহীদ স্মৃতি উচ্চ মাধ্যমিক বিদ্যালয়** (**মধুপুর শহীদ স্মৃতি স্কুল অ্যান্ড কলেজ** নামেও পরিচিত) টাঙ্গাইল জেলার একটি স্কুল ও কলেজ। এই বিদ্যালয়ে ষষ্ঠ থেকে দ্বাদশ শ্রেণী পর্যন্ত প্রায় ৩২০০ জন শিক্ষার্থী পড়াশোনা করে।

## ইতিহাস
মোঃ আলহাজ্ব নূর রহমান ১৯৭২ সালের ২৮ই আগস্ট বিদ্যালয়টি প্রতিষ্ঠা করেন। ১৯৯৫-১৯৯৬ শিক্ষাবর্ষে সরকারের শিক্ষা সম্প্রসারণ নীতির আওতায় অগ্রসরমান বিদ্যালয় হিসেবে প্রথম স্বীকৃতিপ্রপ্ত মধুপুর শহীদ স্মৃতি উচ্চ বিদ্যালয়, মধুপুর শহীদ স্মৃতি উচ্চ মাধ্যমিক বিদ্যালয় নাম নিয়ে কলেজ হিসাবেও আত্মপ্রকাশ করে। প্রথম ১৯৭৬ সালে এস,এস,সি এবং ১৯৯৭ সালে এইস,এস,সি পরীক্ষায় অংশগ্রহণ করে।

## অবস্থান
এটি টাঙ্গাইল জেলার মধুপুর উপ‌জেলা সদ‌রের পৌরসভা এলাকায় টাঙ্গাইল, ময়মন‌সিংহ এবং জামালপুর জেলাকে সংযুক্তকারী সড়‌কের পা‌শে বংশাই নদীর তী‌রে অব‌স্থিত।

## সহশিক্ষা কার্যক্রম
### প্রকাশনা
মধুপুর শহীদ স্মৃতি উচ্চ মাধ্যমিক বিদ্যালয় "জাগরণ" নামে একটি বৎসরিক সাহিত্য সাময়িকী প্রকাশ করে। এতে ছাত্র-ছাত্রী এবং শিক্ষকদের লিখা ছড়া, কবিতা, গল্প ও প্রবন্ধ ইত্যাদি যুক্ত থাকে।

## স্থিরচিত্র

File:Madhupur Shahid Smrity Higher Secondary School.jpg|কলেজ ভবন
File:Hostel of Madhupur Shahid Smrity Higher Secondary School.jpg|কলেজ শাখার ছাত্রাবাস
File:Madhupur Shahid Smrity High School.jpg|স্কুলের নতুন ভবন
File:প্রতিষ্ঠাতা নূর রহমান সাথে অধ্যক্ষ আলোচনা করছেন.jpg|বার্ষিক সাংষ্কৃতিক অনুষ্ঠানে অধ্যক্ষ (বাঁ থেকে ১ম), প্রতিষ্ঠাতা (বাঁ থেকে ৩য়) ও নাট্যকার মামুনুর রশীদ
File:বাহাজ উদ্দিন ফকির.jpg|শিক্ষক বাহাজ উদ্দিন ফকির।


## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:টাঙ্গাইল জেলার বিদ্যালয়
বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:মধুপুর উপজেলা
বিষয়শ্রেণী:টাঙ্গাইল জেলার মহাবিদ্যালয়
উইলিয়াম মর্টন কাহান

**উইলিয়াম মর্টন কাহান** (ইংরেজি ভাষায়: William Morton Kahan) (জন্ম: ৫ই জুন, ১৯৩৩, টরন্টো, ওন্টারিও, কানাডা) একজন গণিতবিদ এবং কম্পিউটার বিজ্ঞানী। তাকে ফ্লোটিং পয়েন্ট এর জনক বলা হয়। তিনি টরোন্টো বিশ্ববিদ্যালয় থেকে গণিতে ১৯৫৪ সালে ব্যাচেলর্স, ১৯৫৬ সালে মাস্টার্স এবং ১৯৫৮ সালে পিএইচডি ডিগ্রি অর্জন করেন।

## সম্মাননা
সম্মানসূচক ডক্টরেট, ওয়াটারলু বিশ্ববিদ্যালয়, ১৯৯৮।

## তথ্যসূত্র

## বহিঃসংযোগ
* 
* William Kahan's home page
* portrait picture of Kahan
* Paranoia for modern graphics processing units (GPUs) 
* Paranoia source code in multiple languages
* Richard Karpinski. 1985. Paranoia: A floating-point benchmark. Byte Magazine 10, 2 (Feb.), 223–235
* IEEE 1985. IEEE standard for binary floating-point arithmetic. ACM SIGPLAN Notices 22, 2 (Feb.), 9–25
* An Interview with the Old Man of Floating-Point, 1998-Feb-20 http://www.cs.berkeley.edu/~wkahan/ieee754status/754story.html
* A Conversation with William Kahan, Dr. Dobb's Journal November, 1997

বিষয়শ্রেণী:১৯৩৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০তম-শতাব্দীর গণিতবিদ
বিষয়শ্রেণী:২১শ শতাব্দীর গণিতবিদ
বিষয়শ্রেণী:সংখ্যাসূচক বিশ্লেষক
বিষয়শ্রেণী:কানাডীয় কম্পিউটার বিজ্ঞানী
বিষয়শ্রেণী:বৈজ্ঞানিক কম্পিউটিং গবেষক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:টুরিং পুরস্কার বিজয়ী
বিষয়শ্রেণী:কম্পিউটিং যন্ত্রাদি জন্য সমিতি ফেলোগণ
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
সুকুমারী (চলচ্চিত্র)

**সুকুমারী** ঢাকায় নির্মিত প্রথম চলচ্চিত্র। ঢাকার নবাব পরিবারের কিছু শৌখিন মানুষ ছিলেন এই চলচ্চিত্র নির্মাণের মূল উদ্যোক্তা। তাদের উৎসাহে ১৯২৭ সালে এই স্বল্পদৈর্ঘ্যের নির্বাক চলচ্চিত্রটি পরীক্ষামূলকভাবে অম্বুজপ্রসন্ন গুপ্তের পরিচালনায় নির্মাণ করা হয়। এই চলচ্চিত্রের অভিনেতা ও কলাকুশলীরা সবাই ছিলেন ঢাকার অধিবাসী। সকল কলাকুশলীদের জন্য চলচ্চিত্রটি ছিল প্রথম অভিজ্ঞতা। এ হিসেবে এই চলচ্চিত্রের প্রযোজক, পরিচালক ও অভিনেতা তথা সকল কলাকুশলীরা ঢাকা তথা বাংলাদেশে চলচ্চিত্র নির্মাণের সূচনাকারী।

## কলাকৌশলীবৃন্দ
থাম্ব|সুকুমারী'র একটি দৃশ্যে নায়ক খাজা নসরুল্লাহ ও নায়িকা বেশে সৈয়দ আব্দুস সোবহান|alt=

### অভিনেতা
ঢাকার নওয়াব পরিবারের তরুণরা চলচ্চিত্র নির্মাণ ও অভিনয়ে উৎসাহী ছিলেন। নবাব পরিবারের খাজা জহির, খাজা আজাদ, সৈয়দ সাহেব আলম প্রমুখ চলচ্চিত্রটিতে অভিনয় করেছিলেন বলে জানা যায়। সামাজিক ও পাশাপাশি ধর্মীয় নিষেধাজ্ঞার কারণে নারীদের চলচ্চিত্রে অভিনয়ের সুযোগ ছিল না। পুরুষদেরই নায়িকার ভূমিকায় অভিনয় করতে হতো। বিভিন্ন তথ্য উৎস থেকে জানা যায় সৈয়দ আবদুস সোবহান *সুকুমারী* ছবিতে নারী সেজে অভিনয় করেন।

### অন্যান্য কলাকুশলী
*সুকুমারী* চলচ্চিত্রের পরিচালক ছিলেন জগন্নাথ কলেজের তৎকালীন ক্রীড়াশিক্ষক, ওয়ারী ক্লাবের সাধারণ সম্পাদক ও নাটকের পরিচালক অম্বুজপ্রসন্ন গুপ্ত। তিনি নবাব পরিবারের পূর্ব পরিচিত ছিলেন।এই চলচ্চিত্রের চিত্রগ্রহণ করেছিলেন খাজা আজাদ। এ প্রেক্ষিতে অম্বুজপ্রসন্ন গুপ্ত ও খাজা আজাদ বাংলাদেশের ভূখন্ডে নির্মিত চলচ্চিত্রের প্রথম পরিচালক ও চিত্রগ্রাহক।
## নির্মাণের ইতিহাস

### চিত্রগ্রহণ
সম্পূর্ণ চলচ্চিত্রটি ঢাকার নবাব পরিবারের মালিকানাধীন দিলকুশা গার্ডেন বা বর্তমান বঙ্গ ভবনের এলাকায় চিত্রায়িত হয়েছিল। ফিল্ম নষ্ট না করার ব্যাপারে সতর্ক থাকতে গিয়ে কোন দৃশ্য দ্বিতীয় বার ধারণ করা হয়নি। চিত্রগ্রহণে দিনের আলো ব্যবহারের জন্য সিগারেটের প্যাকেটের রাংতা কাগজ পিচবোর্ডে সেঁটে আলোর প্রতিফলক বানানো হয়েছিল



### সম্পাদনা
এই চলচ্চিত্রটি ঢাকার নওয়াব পরিবারের উৎসাহে ও পৃষ্টপোষকতায় নির্মিত হয়; যা মাত্র চার রিলের সমন্বয়ে তৈরি হয়েছিল। চলচ্চিত্রটি সংরক্ষণের কথা বিবেচনা করে এটি কোন দৃশ্যই সম্পাদনা করে বাদ দেয়া হয়নি। চলচ্চিত্রটির একটি মাত্র প্রিন্ট করা হয়েছিল।

## প্রদর্শন

সুকুমারী চলচ্চিত্রটি নওয়াব পরিবারে ঘরোয়াভাবে প্রদর্শন করা হয়।

## আরও দেখুন

* বাংলাদেশের চলচ্চিত্রের রূপরেখা:অনুপম হায়াৎ, পলল প্রকাশনী।

## তথ্যসূত্র

## বহিঃসংযোগ
* 

বিষয়শ্রেণী:১৯২৮-এর চলচ্চিত্র
বিষয়শ্রেণী:নির্বাক বাংলা চলচ্চিত্র
হিগস বোসন

**হিগস বোসন** বা **হিগস কণা** বা  **ঈশ্বর কণা** (ইংরেজি ভাষায়: Higgs boson বা Higgs particle; God Particle) পদার্থবিজ্ঞানের স্ট্যান্ডার্ড মডেলের প্রস্তাবিত মৌলিক কণা। হিগস ক্ষেত্র এবং তার সহযোগী হিগস বোসন অস্তিত্ব সহজ কয়েকটি পদ্ধতির মাধ্যমে কীভাবে কিছু প্রাথমিক কণা ভর আছে ব্যাখ্যা করা হবে।স্ট্যান্ডার্ড মডেল বলছে এই কণার হিগস ক্ষেত্র, যা অ শূন্য শক্তি আছে সর্বত্র এমনকি অন্যথায় ফাঁকা জায়গাও, সাথে আলাপচারিতার দ্বারা ভর অর্জন। এর আবিষ্কারক হলেন পিটার হিগস।

## নামকরণ
হিগস বোসনকে বিখ‍্যাত ব্রিটিশ পদার্থবিজ্ঞানী পিটার হিগস এর নামে এর নামকরণ করা হয়েছে। এটি বোসন কণাগুলোর অন্তর্ভুক্ত হওয়ায় এটি সত্যেন্দ্রনাথ বসুর নামে সঙ্গে মিল আছে।  (তাত্ত্বিকভাবে) এর আবিষ্কার করার জন‍্য পিটার হিগসের নামে নামকরণ করা হয়েছে। কিন্তু এর আবিষ্কারের সঙ্গে সত‍্যেন্দ্রনাথ বসুর কোনো সম্পর্ক নেই।

## ইতিহাস
পিটার হিগজ ১৯৬৪ সালে এর ধারণা প্রদান করেন। তিনিই প্রকৃতপক্ষে এর সঠিক ধারণা দেন।

অবশেষে এর অস্তিত্ব আবিষ্কার হয় ২০১২ সালে।

## পাদটীকা

## তথ্যসূত্র

## আরো পড়ুন

* 
* 
* Guralnik, G S; Hagen, C R and Kibble, T W B (1967). Broken Symmetries and the Goldstone Theorem. Advances in Physics, vol. 2
* 
* 
* 
* 
* 
* 
* 
* 
* 

## বহিঃসংযোগ

* Video (04:38)&nbsp;– CERN Announcement of Higgs Boson Discovery (4 July 2012).
* Video1 (07:44) + Video2 (07:44)&nbsp;– Higgs Boson Explained by CERN Physicist, Dr. Daniel Whiteson (16 June 2011).
* Hunting the Higgs boson at C.M.S. Experiment, at CERN
* The Higgs boson " by the CERN exploratorium.
* Particle Data Group: Review of searches for Higgs bosons.
* The Atom Smashers, a documentary film about the search for the Higgs boson at Fermilab. 
* 2001, a spacetime odyssey: proceedings of the Inaugural Conference of the Michigan Center for Theoretical Physics : Michigan, USA, 21–25 May 2001, (p.86&nbsp;– 88), ed. Michael J. Duff, James T. Liu, , containing Higgs' story of the Higgs boson.
* Why the Higgs particle is so important!
* Collected Articles at the ''Guardian''
* The God Particle: If the Universe Is the Answer, What Is the Question? ISBN : 978-0-618-71168-0

বিষয়শ্রেণী:বোসন
বিষয়শ্রেণী:তড়িৎসপ্তাহ তত্ত্ব
বিষয়শ্রেণী:কাল্পনিক প্রাথমিক কণা
বিষয়শ্রেণী:ভর
বিষয়শ্রেণী:কণা পদার্থবিজ্ঞান
বিষয়শ্রেণী:স্ট্যান্ডার্ড মডেল
বিষয়শ্রেণী:২০১২-এ বিজ্ঞান
বিষয়শ্রেণী:মৌলিক কণিকা
বিষয়শ্রেণী:দশান্তর
বিষয়শ্রেণী:কোয়ান্টাম ক্ষেত্র তত্ত্ব
পুরাতন নিয়ম

পবিত্র বাইবেলের দুটি অংশ- **পুরাতন নিয়ম** ও নূতন নিয়ম। পুরাতন নিয়ম বা হিব্রু বাইবেল হল পবিত্র বাইবেলের প্রথম খণ্ড। পুরাতন নিয়মের অধিকাংশ বই হিব্রু ভাষায় লেখা হয়েছে। দানিয়েল এবং ইষ্রার কিছু অংশ লেখা হয়েছে আরামীয় ভাষায়। পুরাতন নিয়মে মোট ৩৯টি পুস্তক রয়েছে। এই ৩৯টি পুস্তককে প্রধানত চারটি ভাগে ভাগ করা যায়: ১. ব্যবস্থা পুস্তক ২. ঐতিহাসিক পুস্তক ৩. কাব্যিক পুস্তক ও ৪. ভাববাদীগণের পুস্তক। অন্যদিকে ইহুদীরা পুরাতন নিয়মকে তানাখ বলে ডাকে।

## বিষয়বস্তু
পুরাতন নিয়মে ৩৯টি (প্রোটেস্টান্ট), ৪৬টি (কাথোলিক) বা তার বেশি (অর্থোডক্স ও অন্যান্য) বই রয়েছে যেগুলো খুব বিস্তৃতভাবে, পঞ্চপুস্তক, ঐতিহাসিক পুস্তক, প্রজ্ঞাপুস্তক এবং নবীগণের পুস্তকে বিভক্ত।

খালি ছকঘর নির্দেশ করে যে ওই পুস্তকটি সেই কানুনে অনুপস্থিত।



পূর্বদেশীয় অর্থোডক্স কানুনের বেশ কিছু বই লাতিন ভুলগাতা বা প্রাকৃত বাইবেলের পরিশিষ্টেও পাওয়া যায়, যা পূর্বে রোমীয় কাথোলিক মণ্ডলীর দাপ্তরিক বাইবেল ছিল।



## পুরাতন নিয়মের পুস্তকের শ্রেণিবিভাগ
১.'''ব্যবস্থা পুস্তক''' (৫টি)
* আদিপুস্তক; 
* যাত্রাপুস্তক; 
* লেবীয় পুস্তক; 
* গণনাপুস্তক; 
* দ্বিতীয় বিবরণ।
**বিষয় বস্তু**: সৃষ্টির বিবরণ, ইস্রায়েল জাতির বিবরণ, এবং ঈশ্বরের ব্যবস্থা শিক্ষা।

২.'''ঐতিহাসিক পুস্তক''' (১২টি)
* যিহোশূয়, 
* বিচারকর্তৃগণের বিবরণ, 
* রূতের বিবরণ, 
* ১ শমূয়েল; 
* ২ শমূয়েল; 
* ১ রাজাবলি; 
* ২ রাজাবলি;
* ১ বংশাবলি; 
* ২ বংশাবলি; 
* ইষ্রা; 
* নহিমিয়; 
* ইষ্টের।
**বিষয় বস্তু**: ইস্রায়েল জাতির বৃদ্ধি উত্থান, পতন এবং ঈশ্বরের কার্য্য।

৩.'''কাব্যিক পুস্তক''' (৫টি)
* ইয়োব; 
* গীতসংহিতা;
* হিতোপদেশ; 
* উপদেশক; 
* পরমগীত।
**বিষয় বস্তু**: ঈশ্বরের সম্বন্ধে বিশ্বাসের সাক্ষ্য এবং আত্মিক শিক্ষা।

৪.'''ভাববাদীগণের পুস্তক''' (১৭টি)

* যিশাইয়; 
* যিরমিয়; 
* বিলাপ; 
* যিহিষ্কেল; 
* দানিয়েল; 
* হোশেয়; 
* যোয়েল; 
* আমোষ; 
* ওবদিয়; 
* যোনা, 
* মীখা; 
* নহুম; 
* হবককূক;
* সফনিয়; 
* হগয়; 
* সখরিয়; 
* মালাখি

**বিষয় বস্তু**: ইস্রায়েল জাতির বিচার, অনুতাপের জন্য আহ্বান, রাজ্যের বিচার এবং ভবিষ্যৎ সম্বন্ধে ভবিষ্যৎ বাণী।

## পাদটীকা

## তথ্যসূত্র

বিষয়শ্রেণী:বাইবেল
বিষয়শ্রেণী:খ্রিস্টান আইন
বিষয়শ্রেণী:খ্রিস্টান শব্দ
বিষয়শ্রেণী:হিব্রু বাইবেল
বিষয়শ্রেণী:হিব্রু বাইবেল প্রসঙ্গ
বিষয়শ্রেণী:জুডেও-খ্রিস্টান বিষয়
বিষয়শ্রেণী:পুরাতন নিয়ম
বিষয়শ্রেণী:রাস্টাফারিয়ান পাঠ্য
বিষয়শ্রেণী:খ্রিস্টান পরিভাষা
শক্তিবর্ধক পানীয়

**শক্তিবর্ধক পানীয়** বা **এনার্জি ড্রিঙ্ক** () এক ধরনের উদ্দীপক ওষুধ বা পানীয় যা প্রস্তুতকারী প্রতিষ্ঠানগুলো কর্তৃক *শক্তি বৃদ্ধি করতে পারে* বলে দাবী করে থাকেন। এর স্বপক্ষে তারা বলছেন যে এসকল পানীয়ে ভিটামিন এবং উদ্দীপনা উপযোগী খাদ্য উপাদান রয়েছে। কিন্তু এর প্রধান উপাদান ক্যাফেইন, বিয়ার ও এ্যালকোহল। কার্বনেটেড পানীয়ের মতো এতে প্রচুর চিনি বা অন্যান্য মিষ্টি, এবং অ্যামিনো অ্যাসিড থাকতে পারে আবার নাও পারে। রেড বুল ও পাওয়ারেড জনপ্রিয় শক্তিবর্ধক পানীয়ের দুইটি উদাহরণ। তরুণ সমাজই সচরাচর এর প্রধান ভোক্তা। সমগ্র বিশ্বে শক্তিবর্ধক পানীয়ের ক্রেতাদের তালিকায় ৬৬% জনগোষ্ঠীর বয়সসীমা ১৪ থেকে ৩৫ বছর।

## উপাদানসমূহ
শক্তিবর্ধক পানীয়তে সাধারণতঃ ক্যাফেইনসহ মিথাইলজেনথিন, ভিটামিন বি এবং ঔষধি গুণাগুনসম্পন্ন উপাদান থাকে। অন্যান্য উপাদানের মধ্যে রয়েছে অম্লক্ষারযুক্ত পানি, গুয়ারানা, ইয়ার্বা মেট, একাই এবং টাউরিনসহ বিভিন্ন ধরনের জিনসেং, মেলটোডেক্সট্রিন, ইনোসিটল, কার্নিটিন, ক্রিয়েটিন, গ্লুকুরোনোল্যাক্টোন এবং গিঙ্কগো বিলোবা উপাদান রয়েছে। কিছু শক্তিবর্ধক পানীয়ে উচ্চমাত্রায় চিনি রয়েছে। পাশাপাশি অনেক ড্রিঙ্কে কৃত্রিম মিষ্টিজাতীয় উপাদান নিয়ন্ত্রণ করে বাজারজাত করা হয়। অধিকাংশ শক্তিবর্ধক পানীয়তেই ক্যাফেইনজাতীয় উপাদান বিদ্যমান। ক্যাফেইন এমন একটি উত্তেজক দ্রব্য যা কফি কিংবা চায়ে পাওয়া যায়। কিন্তু শক্তিবর্ধক পানীয়তে ক্যাফেইন উপাদান হিসেবে কোলার মাত্রা প্রায় তিনগুণ বেশি রয়েছে। বার আউন্স পরিমাণের কোকা-কোলা ক্লাসিকে ৩৫ মিলিগ্রাম ক্যাফেইন রয়েছে; এর বিপরীতে মনস্টার শক্তিবর্ধক পানীয়তে ক্যাফেইনের পরিমাণ ১২০ মিলিগ্রাম।

## প্রতিক্রিয়া
শক্তিবর্ধক পানীয় পানের ফলে এতে বিদ্যমান উপাদানের প্রভাবে বিভিন্ন শারীরিক ও মানসিক প্রতিক্রিয়ার পরিবেশ সৃষ্টি করে। দু'টি পৃথক গবেষণায় দেখা গেছে যে, মানসিক এবং বস্তুগত দক্ষতা প্রদর্শনের মাত্রা তুলনামূলকভাবে পূর্বের তুলনায় বেশি। অতিরিক্ত শক্তিবর্ধক পানীয় গ্রহণের ফলে শান্ত অবস্থা থেকে ধীরে ধীরে উত্তেজনার প্রবৃত্তি ঘটে। একসময় তা উদ্বিগ্নতা, দুঃচিন্তা, ক্রোধ এবং অনিদ্রা রোগে আক্রান্ত হবার প্রবল সম্ভাবনা থাকে। বারংবার শক্তিবর্ধক পানীয় গ্রহণের ফলে কিশোরদের শরীরের ঊর্ধ্বাংশের মাংসপেশী ফুলে যায়। গবেষকরা উল্লেখ করেছেন যে, ক্যাফেইনের প্রতিক্রিয়ায় উদ্যমতা ও দক্ষতা কেড়ে নেয়।

## তথ্যসূত্র

বিষয়শ্রেণী:শক্তিবর্ধক পানীয়
বিষয়শ্রেণী:ক্যাফিন
বিষয়শ্রেণী:ক্যাফেইন
বিষয়শ্রেণী:পানীয়
নাবিক

থাম্ব
**নাবিক** বা **মাঝি** হচ্ছেন একজন ব্যক্তি যিনি যেকোনো আকার বা ধরনের নৌকা পরিচালনা করেন, নৌবাহিনীর কর্মী বা উপকূল রক্ষক। ব্যাপক অর্থে নাবিক এমন একজন নৌকা চালক, যিনি নৌকা চালিয়ে জীবিকা নির্বাহ করেন।

নদ-নদী, খাল-বিলসহ বিভিন্ন জলাশয়ে নৌকা চালিয়ে যাত্রীদের কাছ থেকে ভাড়া নিয়ে বা কোনো মালামাল নৌপথে পরিবহন করে তার ভাড়া সংগ্রহ করে তার সংসার চালান একজন পেশাদার মাঝি। আবহমান কাল থেকেই নদীসংলগ্ন অঞ্চলের জলপথগুলোতে মানুষকে পারাপারের দায়িত্ব পালন করে আসছেন মাঝিরা। নদীমাতৃক দেশগুলোতে তাই শিল্প-সাহিত্য অঙ্গনে বারবার উঠে এসেছে মাঝি চরিত্রটি। সাহিত্যে মাঝি, হাল ধরে পথ প্রদর্শনকারী হিসেবে সমাদৃত। তবে নদ-নদীর নাব্যতা হারানোর সঙ্গে পাল্লা দিয়েই অনেক মাঝি এই পেশা ছেড়ে অন্য পেশায় চলে যান। ফলে এই পেশার লোকজনের সংখ্যাও কমে আসছে দিন দিন।

## তথ্যসূত্র

## বহিঃসংযোগ

বিষয়শ্রেণী:পেশাজীবি
বিষয়শ্রেণী:নৌপেশাজীবি
বিষয়শ্রেণী:নাবিক
বিষয়শ্রেণী:নৌপরিবহন
বিষয়শ্রেণী:নৌপরিভাষা
বাংলাদেশ মেশিন টুলস ফ্যাক্টরী

**বাংলাদেশ মেশিন টুলস ফ্যাক্টরি লিমিটেড** রাষ্ট্রনিয়ন্ত্রিত বাণিজ্যধর্মী প্রতিষ্ঠান যা বাংলাদেশ সেনাবাহিনীর সামরিক যন্ত্রাংশ তৈরি ও যুক্তকরণের উদ্দেশ্যে ১১ ফেব্রুয়ারি, ১৯৭৯ সালে প্রতিষ্ঠা করা হয়। প্রধানত এটি প্রতিরক্ষা কার্যক্রমে যুক্ত থেকে বিভিন্ন যন্ত্রাংশ উৎপাদন ও মেরামতকরণের উদ্দেশ্যে নিয়োজিত। বাংলাদেশের অন্যতম বৃহৎ বাণিজ্যিক প্রতিষ্ঠান হিসেবে এর পরিচিতি রয়েছে। ঢাকা থেকে ৪০ কিলোমিটার দূরবর্তী গাজীপুর এলাকায় প্রতিষ্ঠানটির অবস্থান।
## আর্মি ফার্মা
আর্মি ফার্মা লিমিটেড, বিএমটিএফের একটি সহযোগী প্রতিষ্ঠান ২০২০ সাল থেকে গাজীপুরের শিমুলতলী, জয়দেবপুরে উৎপাদন শুরু করে।
### সমালোচনা
২০২৫ সালের ফেব্রুয়ারি মাসে প্রতিষ্ঠানটির আয়ত্ত্বাধীন নির্মিতব্য আর্মি ফার্মার জন্য নির্ধারিত স্থানে প্রতিষ্ঠানটির কর্তৃপক্ষের পৃষ্ঠপোষকতায় আয়োজিত ক্ষুদ্র ও কুটির শিল্প মেলায় বিস্তৃত পরিসরে লটারি ও জুয়া খেলার আয়োজন করা হয়, যা নিয়ে স্থানীয় মহলে ব্যাপক প্রতিক্রিয়া ও সমালোচনার জন্ম নেয়। ২০২৫ এর সেপ্টেম্বরে আয়োজিত একই মেলায় ৩০ সেপ্টেম্বর চলন্ত নাগরদোলা হেলে পড়ে বেশ কয়েকজন আহত  হওয়ার দুর্ঘটনা ঘটে। এছাড়াও বলা হয় মেলায় লটারির নামে প্রতারণা করা হয়, যেখানে গোপনে পূর্বনির্ধারিত লোকজনকে পুরস্কার দেওয়া হয়, এবং বলা হয় স্থানীয় প্রশাসনের কাছ থেকে মেলার জন্য কোন অনুমোদন নেওয়া হয় নি।
## বেসামরিক কার্যক্রম বন্ধের জন্য আইনি নোটিশ
২০ ডিসেম্বর ২০২৫ সালে, বাংলাদেশ মেশিন টুলস ফ্যাক্টরিকে তাদের বেসামরিক বাণিজ্যিক কার্যক্রম বন্ধের দাবিতে একটি আইনি নোটিশ পাঠানো হয়। বেসরকারি উদ্যোক্তারা অভিযোগ করেন যে বিএমটিএফ তাদের পণ্যগুলি সাধারণ বাজারে রাষ্ট্রীয় সুবিধা নিয়ে বিক্রি করার ফলে তাদের ব্যবসা ক্ষতিগ্রস্ত হচ্ছে, যা 'প্রতিযোগিতা আইন, ২০১২' এর লঙ্ঘন, তাই কোম্পানিটিকে শুধুমাত্র সামরিক সরঞ্জাম উৎপাদন এবং বিপণনের উপর মনোযোগ দিতে বলা হয়।

## আরও দেখুন
*ডিফেন্স সার্ভিসেস কমান্ড অ্যান্ড স্টাফ কলেজ
*বাংলাদেশ সমরাস্ত্র কারখানা
* দি সিকিউরিটি প্রিন্টিং কর্পোরেশন (বাংলাদেশ) লিমিটেড
* ইসলামে জুয়াচার

## তথ্যসূত্র

## বহিঃসংযোগ
* দাপ্তরিক ওয়েবসাইট -বাংলাদেশ মেশিন টুলস ফ্যাক্টরী 

বিষয়শ্রেণী:১৯৭৯-এ প্রতিষ্ঠিত কোম্পানি
বিষয়শ্রেণী:বাংলাদেশের প্রতিরক্ষা কোম্পানি
বিষয়শ্রেণী:বাংলাদেশের প্রস্তুতকারক কোম্পানি
যুক্তি তক্কো আর গপ্পো

***যুক্তি তক্কো আর গপ্পো*** ঋত্বিক ঘটক এর পরিচালিত একটি চলচ্চিত্র। এই ছবিটির কাজ শুরু হয় ১৯৭৪ সালে এবং শেষ হবার পরে ছবিটি মুক্তিপ্রাপ্ত হয় ১৯৭৭ সালে। এই ছবিটি-ই ঋত্বিক ঘটক–এর শেষ ছবি। এই ছবিটিকে অনেকে ঘটক এর আত্মজীবনীমূলক ছবি বলে বিবেচনা করেন।

## কাহিনী সংক্ষেপ
শিক্ষিত, বুদ্ধিজীবী অথচ মাতাল নীলকণ্ঠকে মাঝ বয়সে স্ত্রী'র সঙ্গে বিবাহ বিচ্ছেদে যেতে হয়। স্ত্রী, সন্তান আর কলকাতার গলিপথ ছেড়ে সে বেরিয়ে পড়ে। তার সঙ্গী হয় পাড়ার  তরুণ নচিকেতা। দুজনের যাত্রা শুরু হয় অজানার উদ্দেশ্যে। পথে পরিচয় হয় বঙ্গবালা'র সঙ্গে। ১৯৭১-এর ৩০ মার্চ বাংলাদেশে পাকিস্তানি মিলিটারির বর্বরতার শিকার সে। তার সঙ্গে আছে টোলের পণ্ডিত। কলকাতায় তারা এসেছেন জীবন ও জীবিকার আশায়। এই চারজন এক সাথে পথ চলা শুরু করে। এক সময় তারা এসে পৌঁছায় পুরুলিয়ায়। ছৌ নাচের শিল্পীদের সঙ্গে সেখানে ভূমি দখলদারদের লড়াই চলছে। লড়াইয়ের এক পর্যায়ে গুলিতে নিহত হয় পণ্ডিত। এরপর তারা তিনজন যায় বীরভূমে, সেখানে তার স্ত্রীকে সে অনুরোধ করে, কাল সকালে ছেলেকে একটু দেখতে দেয়ার জন্য শালবনে পাঠাতে। বনের ভেতরে নীলকণ্ঠ মুখোমুখি হয় বিদ্রোহী নকশালদের। সশস্ত্র নকশালদের সঙ্গে পুলিশের বন্দুক যুদ্ধ হয়। গোলাগুলি শেষ হয়। এ সময় নীলকণ্ঠের ছেলে এসে পিতাকে ডাকে। তার ডাক শুনে পুলিশ আবার গুলি করে। নীলকণ্ঠ মারা যায়।
## বিশেষত্ব
ঋত্বিক ঘটকের সবচেয়ে আলোচিত ছবি এটি। একই সঙ্গে এটি ভীষণভাবে রাজনৈতিক সচেতন ও আত্মজৈবনিক ছবি। এক জাগ্রত বিপ্লবীর মতোই এই ছবিতে ঋত্বিক নিজেকে এবং নিজের মতবাদ ও আদর্শকে বিশ্লেষণ করেছেন, কোথাও বা কাঠগড়ায় দাঁড় করিয়েছেন। বাংলা চলচ্চিত্রে এমন সাহসী ছবি খুব কমই আছে। জীবনের এই শেষ ছবিতে তিনি নিজেকে উজাড় করে দিয়েছেন। জ্যাঁ কঁকতোর টেস্টামেন্ট অব অর্ফিয়ুস কিংবা নিকোলাস রে ও উইম ওয়েন্ডারের বিখ্যাত তথ্যচিত্র *লাইটনিং ওভার ওয়াটার* - এর সঙ্গেই এক কাতারে সামিল করা যায় এ ছবিকে। সে সময়ের বিচারে ক্যামেরার কাজ ও কারিগরি দিক থেকেও এ ছবি অনেকটা অগ্রগামী ছিলো।

## বিশেষ তথ্য
* মাত্র দুইদিনে ঋত্বিক ঘটক এ ছবির চিত্রনাট্য লিখেছিলেন।
* নীলকণ্ঠ সুস্পষ্টভাবেই ঋত্বিকের নিজের চরিত্র। মধ্যবিত্ত বুদ্ধিজীবী, মার্কসবাদে বিশ্বাসী, অবিরাম মদ্য পান – নিজের এই জিনিসগুলোকে নিয়েই তিনি নীলকণ্ঠ বাগচী চরিত্রটি সৃষ্টি করেছেন।
* চলচ্চিত্রের ইতিহাসে ঋত্বিকই একমাত্র ব্যক্তি যিনি নিজের চিত্রনাট্য, পরিচালনা ও প্রযোজনায় নির্মিত ছবিতে নিজেরই চরিত্রে অভিনয় করেছেন।
* ঋত্বিক ঘটক নিজে বলেছেন, আমি এ ছবিতে ১৯৭১ থেকে ১৯৭২ সালের পশ্চিম বঙ্গের রাজনৈতিক প্রেক্ষাপট তুলে ধরেছি যেমনটি হতে দেখেছি তেমন ভাবেই। এখানো কোন নির্দিষ্ট মতবাদ নেই। আমি এটিকে একজন অরাজনৈতিক ব্যক্তির দৃষ্টিকোণ থেকে দেখেছি। রাজনৈতিক কোন মতাদর্শকে খুশি করার কোন প্রয়োজন আমার নেই।

## পাদটীকা

বিষয়শ্রেণী:১৯৭৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:জীবনীমূলক চলচ্চিত্র
বিষয়শ্রেণী:ঋত্বিক ঘটক পরিচালিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারত বিভাজনের পটভূমিতে চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭৪-এর চলচ্চিত্র
বিষয়শ্রেণী:ভারতীয় সাদাকালো চলচ্চিত্র
পুলোয়ার

**পুলোয়ার** () একক হস্তে চালনার যোগ্য এক ধরনের বাঁকা তলোয়ার। পুলোয়ারের উদ্ভব আফগানিস্তান এবং পাকিস্তানে। এটি মূলত পশতু জাতির ঐতিহ্যবাহী তলোয়ার।

## বৈশিষ্ট্য

প্রতিবেশী দেশসমূহের তলোয়ারের বৈশিষ্টাবলী অনেকাংশে গ্রহণ করেছে পুলোয়ার। এটি মূলত আফগানি তলোয়ার নামে পরিচিত। পুলোয়ারের উৎপত্তি ঊনবিংশ শতাব্দীর গোড়ার দিকে। পুলোয়ারের ব্লেড অনেক লম্বা আর অপেক্ষাকৃত মোটা।
[thumb|300px|[কাবুল|কাবুলে আফগান পুলিশের একটি দল, ১৮৮০; মাঝের একজন সদস্য একটি পুলোয়ার ক্যামেরার দিকে উঁচিয়ে ধরেছে।]]
## টীকা

## তথ্যসূত্র
* Evangelista, N. and Gaugler, W. M. (1995). *The encyclopedia of the sword.* Greenwood Publishing Group. .

বিষয়শ্রেণী:মধ্যপ্রাচ্যের তলোয়ার
বিষয়শ্রেণী:দক্ষিণ এশিয়ার তলোয়ার
বিষয়শ্রেণী:পশতুন সংস্কৃতি
এ আর আজম চৌধুরী

**কর্নেল এ আর আজম চৌধুরী** (জন্ম:১৯৪৬ - মৃত্যু: ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
এ আর আজম চৌধুরীর জন্ম চাঁপাইনবাবগঞ্জ জেলার শিবগঞ্জ উপজেলার বাজিতপুর (চৌধুরীপাড়া) গ্রামে। তার বাবার নাম আফতাবউদ্দিন চৌধুরী এবং মায়ের নাম হালিমা চৌধুরী। তার স্ত্রীর নাম জেসমিন চৌধুরী। তাদের তিন ছেলে। চাঁপাইনবাবগঞ্জের শিবগঞ্জের কানসাট উচ্চ বিদ্যালয় থেকে এস.এস.সি এবং কুমিল্লা ইস্পাহানী কলেজ থেকে কৃতিত্বের সাথে এইচ.এস.সি পাশ করে তৎকালীন পাকিস্তান সেনাবাহিনীতে যোগদান করেন তিনি।

## কর্মজীবন
এ আর আজম চৌধুরী পাকিস্তান সেনাবাহিনীতে ১৯৬৫ সালে যোগদান করেন এবং ১৯৬৬ সালে পাকিস্তান সেনাবাহিনীর বেলুচ রেজিমেন্টে কমিশন লাভ করেন। ১৯৭১ সালে প্রেষণে যশোর ইপিআর সেক্টরের অধীন ৪ নম্বর উইংয়ে সহকারী অধিনায়ক হিসেবে কর্মরত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে তিনি গুরুত্বপূর্ণ ভূমিকা পালন করেন। কুষ্টিয়ার যুদ্ধে তিনি সার্বিক নেতৃত্ব দেন। তার নেতৃত্বে মুক্তিযোদ্ধারা ৩০ মার্চ ভোর পাঁচটার সময় কুষ্টিয়ায় আক্রমণ করেন। ৩১ মার্চ পর্যন্ত যুদ্ধ চলে। প্রতিরোধযুদ্ধ শেষে তিনি ভারতে যান। পরে ৪ নম্বর সেক্টরের লালবাজার সাব-সেক্টরের অধিনায়ক হিসেবে দায়িত্ব পালন করেন। বিভিন্ন স্থানে সাহসিকতার সঙ্গে যুদ্ধ করেন। বেশির ভাগ যুদ্ধেই তিনি অগ্রভাগে থাকতেন। তিনি বাংলাদেশ সেনাবাহিনী হতে কর্নেল হিসেবে অবসর গ্রহন করেন

## মুক্তিযুদ্ধে ভূমিকা
সাতক্ষীরা জেলা সদর থেকে উত্তরে কলারোয়া উপজেলার অন্তর্গত সোনাবাড়িয়ায় ১৯৭১ সালের সেপ্টেম্বর মাসের ১৮-২০ তারিখে এখানে ভয়াবহ যুদ্ধ সংঘটিত হয়। এই যুদ্ধে মুক্তিবাহিনীর নেতৃত্ব দেন এ আর আজম চৌধুরী। এ সময় ভারতীয় সেনাবাহিনী মুক্তিবাহিনীর যুদ্ধকৌশল ও সক্ষমতা সম্পর্কে নিশ্চিত হতে চেয়েছিল। এটা যাচাইয়ের জন্য যুদ্ধক্ষেত্র হিসেবে নির্বাচন করা হয় বাংলাদেশের সাতক্ষীরা ও ভারতের হাকিমপুর এলাকাকে। এ আর আজম চৌধুরী তখন যুদ্ধরত ছিলেন কুষ্টিয়া অঞ্চলে। এই যুদ্ধের জন্য তাকে সেখান থেকে হাকিমপুরে আনা হয়। তার দলে ছিলেন ৬০ জন মুক্তিযোদ্ধা। তিনি সহযোদ্ধাদের নিয়ে ১৮ সেপ্টেম্বর বিকেলে সোনাবাড়িয়া পৌঁছেন। যুদ্ধের ছক অনুসারে সোনাবাড়িয়ায় যে স্থানে তাদের অবস্থান নেওয়ার কথা, সেখানে বাস্তবে ১০০ গজের বেশি উন্মুক্ত স্থান ছিল না। এ জন্য তিনি আরও ৫০০ গজ সামনে এগিয়ে প্রতিরক্ষা অবস্থান নেন। সেখানে ছিল একটি নালা। ১৯ সেপ্টেম্বর সকাল ১০টার দিকে তাদের প্রতিরক্ষা অবস্থানে হাজির হয় একদল পাকিস্তানি সেনা। তারা ছিল একটি জিপ, একটি পিকআপ এবং তিনটি তিন টনি লরিতে। সেগুলো আওতায় আসামাত্র এ আর আজম চৌধুরীর সংকেতে গর্জে উঠে সব মুক্তিযোদ্ধার অস্ত্র। পাকিস্তানি সেনা ও মুক্তিযোদ্ধাদের মধ্যে গোলাগুলি চলে বিকেল পর্যন্ত। এরপর পাকিস্তানি সেনারা আর্টিলারির সহায়তায় পশ্চাদ্পসরণ করে। সেদিন যুদ্ধে পাকিস্তান সেনাবাহিনীর ২০-২২ জন হতাহত হয়। মুক্তিযোদ্ধাদের একজন শহীদ হন। পরের দিনও সেখানে যুদ্ধ হয়। সেদিন পাকিস্তানিরা দুই দিক থেকে আক্রমণ করে। এ আর আজম চৌধুরী সহযোদ্ধাদের সঙ্গে নিয়ে সাহসিকতার সঙ্গে ওই আক্রমণ প্রতিহত করেন। ২১ সেপ্টেম্বর পাকিস্তানিরা তিন দিক থেকে মুক্তিবাহিনীর অবস্থানের দিকে অগ্রসর হতে থাকে। এ দিনও তিনি পাকিস্তান সেনাবাহিনীকে মোকাবিলার জন্য প্রস্তুতি নিচ্ছিলেন। কিন্তু সেক্টর হেডকোয়ার্টার থেকে তাকে পশ্চাদ্পসরণ করতে বলা হয়। তখন তিনি পশ্চাদ্পসরণ করে হাকিমপুরে ফিরে যান।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:২০০২-এ মৃত্যু
বিষয়শ্রেণী:চাঁপাইনবাবগঞ্জ জেলার ব্যক্তি
বেরি মাই হার্ট অ্যাট উনডেড নি

***বেরি মাই হার্ট অ্যাট উ্যনডেড নি*** (), পুরো নাম *বেরি মাই হার্ট অ্যাট উ্যনডেড নি: অ্যান ইন্ডিয়ান হিস্ট্রি অফ দ্যা আমেরিকান ওয়েস্ট* মার্কিন লেখক ডি ব্রাউন রচিত একটি ইতিহাসগ্রন্থ। গ্রন্থটির মূল উপজীব্য হচ্ছে উনিশ শতকের শেষ ভাগে, বিশেষত ১৮৬০ থেকে ১৮৯০ পর্যন্ত রেড ইন্ডিয়ানদের (যুক্তরাষ্ট্রের ভূমিতে আদি বসবাসকারী আদিবাসী) উপর তৎকালীন যুক্তরাষ্ট্র সরকারের অত্যাচার, নিপীড়ন, হত্যাযজ্ঞ, ইন্ডিয়ানদের পৈতৃক আবাস থেকে চিরতরে উৎখাত প্রক্রিয়া এবং তাদের বিরুদ্ধে সরকারের গৃহীত বিভিন্ন কৌশল-পত্র, নীতিমালা ও সামরিক অভিযানের বিরুদ্ধে বিভিন্ন রেড ইন্ডিয়ান গোত্রের মরণপণ প্রতিরোধ।

## নামকরণ

গ্রন্থের নামকরণ করা হয়েছে মার্কিন ঔপন্যাসিক ও কবি স্টিফেন ভিনসেন্ট বেনেটের একটি কবিতা "আমেরিকান নেইমস্" ("American Names") এর শেষ দুই চরণ থেকে। যদিও কবিতাটিতে রেড ইন্ডিয়ানদের অবিচারের বিষয়ে কিছু বলা হয় নি, তবু লেখক ডি ব্রাউন নামটি বেছে নিয়েছেন **উ্যনডেড নী হত্যাযজ্ঞ**-এর কথা স্মরণ করে। উ্যনডেড নি ছিল যুক্তরাষ্ট্রের দক্ষিণ ডাকোটায় অবস্থিত লাকোটা ইন্ডিয়ানদের একটি গ্রাম। ১৮৯০ সালের ২৯ ডিসেম্বর এই গ্রামে মার্কিন সরকারের বিরুদ্ধে রেড ইন্ডিয়াদের সর্বশেষ উল্লেখযোগ্য প্রতিরোধ ব্যর্থ হয়। প্রায় ১৫০ জন সিউ নারী, পুরুষ ও শিশু, যাদের অধিকাংশই নিরস্ত্র ছিল, এই হত্যাযজ্ঞে মৃত্যুবরণ করে। কবিতাটির শেষ দু'টি চরণ:

 
**বাংলা অনুবাদ:**

## গ্রন্থ সংক্ষেপ

*বেরি মাই হার্ট অ্যাট উ্যনডেড নি* তৎকালীন রেড ইন্ডিয়ান সংগ্রামের একটি প্রামাণ্য দলিল হিসেবে চিন্হিত। বিভিন্ন প্রামাণিক তথ্য, সরকারি নথিপত্র, আত্মজীবনীমূলক গ্রন্থ, গোত্রপ্রধান ও সংশ্লিষ্ট ব্যক্তিবর্গের সাক্ষাৎকার থেকে সেসময়ে রেড ইন্ডিয়ানদের নিজস্ব অঞ্চল, সমগ্র উত্তর আমেরিকার পশ্চিম ভূ-ভাগ দখলের বহুবিধ ঘটনা ডি ব্রাউন গ্রন্থটিতে তুলে ধরেছেন।

ক্রিস্টোফার কলম্বাসের আমেরিকায় পদার্পণের পর থেকে নানা জাতের ইউরোপীয় জাতিগোষ্ঠীর মানুষজন দলে দলে পাড়ি জমাতে থাকে নব্য আবিষ্কৃত ভূভাগে। শুরু হয় কলোনাইজেশন তথা বসতিস্থাপন, জবরদখল, হত্যা, লুণ্ঠন নির্বিচারে। সেখানকার আদি বাসিন্দা রেড ইন্ডিয়ানদের সবংশে উৎখাত ও নিধনে রাষ্ট্রীয়ভাবে পরিচালিত হতে থাকে সুপরিকল্পিত ধ্বংসযজ্ঞ। উত্তর আমেরিকার পূর্ব পাড় ছাড়িয়ে মিসিসিপি-মিসৌরি নদী পেরিয়ে, দিগন্তবিস্তৃত প্রেইরি পাড়ি দিয়ে, রকি পর্বতমালা ডিঙিয়ে দলে দলে ইউরোপীয় শ্বেতাঙ্গরা দখল করে নিতে থাকে বনাঞ্চল, পার্বত্যাঞ্চল, চারণভূমি, চাষযোগ্য ভূমি অর্থাৎ সমগ্র ভূ-ভাগ। ধ্বংস হয়ে যাওয়ার সেই সময়ে ব্যর্থ হয়ে যায় ইন্ডিয়ানদের আত্মরক্ষা আর প্রতিরোধের যাবতীয় প্রচেষ্টা। সৃষ্টি হয় অসামান্য সব উপাখ্যান। আবির্ভাব হয় লিটল ক্রো, রেড ক্লাউড, ডানহোগাওয়া, স্ট্যান্ডিং বিয়ার, ক্রেজি হর্স, জেরোনিমো, ম্যান-অ্যাফ্রেড-অফ-হিজ-হর্সেস, গ্যল ও সিটিং বুলের মত ইন্ডিয়ান গোত্রাধিপতিদের। কিন্তু এইসব নেতাদের চূড়ান্ত পরাজয় ঘটে সরকারের বার বার বিশ্বাসঘাতকতা, চুক্তিভঙ্গ আর সীমাহীন লোভের কাছে। অবশেষে *উ্যনডেড নি* নামের এক পার্বত্য খাঁড়ির বাঁকে ইন্ডিয়ান জাতিরাষ্ট্রের স্বপ্ন বিলীন হয়ে যায় ১৮৯০ সালের ২৯ ডিসেম্বর।

## তথ্যসূত্র

বিষয়শ্রেণী:১৯৭০-এর বই
বিষয়শ্রেণী:আমেরিকান ওল্ড ওয়েস্ট বিষয়ক ইতিহাসের গ্রন্থ
বিষয়শ্রেণী:যুক্তরাষ্ট্রের ইতিহাস বিষয়ক গ্রন্থ
বিষয়শ্রেণী:আদিবাসী বিষয়ক গ্রন্থ
বিষয়শ্রেণী:আদিবাসীর অধিকার বিষয়ক গ্রন্থ
শরৎচন্দ্র কুঠি

**শরৎচন্দ্র কুঠি** হল ভারতের পশ্চিমবঙ্গ রাজ্যের হাওড়া জেলার অন্তর্গত সমতাবেড় গ্রামে অবস্থিত সাহিত্যিক শরৎচন্দ্র চট্টোপাধ্যায়ের বসতবাটী। শরৎচন্দ্রের জন্ম হুগলি জেলার দেবানন্দপুর গ্রামে। কিন্তু তার সাহিত্য জীবনের প্রথম দিনগুলি কেটেছিল হাওড়া জেলার সমতাবেড়ে। এখানে তার বাড়িটি শরৎচন্দ্র কুঠি নামে পরিচিত।

## ইতিহাস ও স্থাপত্য
[250px|thumb|[শরৎচন্দ্র চট্টোপাধ্যায় (১৮৭৬-১৯৩৮).]]
শরৎচন্দ্র সমতা গ্রামে এই বাড়িটিতে থাকতেন। তিনি স্থানীয় জেলে ও ধোপাদের সঙ্গে মেলামেশা করতেন বলে, সমাজে তাকে একঘরে করা হয়। তারা এই এলাকাটিকে গ্রাম থেকে আলাদা করে নিয়ে সমতাবেড় নাম দিয়েছিল।

200px|left|thumb|শরৎচন্দ্র কুঠির ঠাকুরঘর
আগে রূপনারায়ণ নদ এই বাড়িটির ঠিক পাশ দিয়ে বয়ে যেত। শরৎচন্দ্রের পড়ার ঘর থেকে নদী দেখা যেত। এখন নদী খাত পরিবর্তন করে দূরে সরে গেছে। এই পড়ার ঘরে বসেই শরৎচন্দ্র *অভাগীর স্বর্গ*, *কমললতা*, *শেষপ্রশ্ন*, *পল্লীসমাজ*, *রামের সুমতি*, *পথের দাবী* ও *মহেশ*-এর মতো গল্প-উপন্যাসগুলি লেখেন। বাড়িটি দোতলা। শরৎচন্দ্র ও তার ভাই স্বামী বেদানন্দ এখানে থাকতেন। বেদানন্দ বেলুড় মঠের সন্ন্যাসী ছিলেন। উভয়ের সমাধিই এই বাড়িতে আছে। শরৎচন্দ্রের স্বহস্তে পোঁতা গুলঞ্চ, পেয়ারা ইত্যাদি গাছ এই বাড়িতে এখনও রয়েছে। এটি এখন একটি পর্যটন কেন্দ্র।

যে মাটির ঘরটি বাড়ির রান্নাঘরটি ১৯৭৮ সালের বন্ন্যায় ভেঙে পড়ে। হাওড়া জেলা পরিষদ ৭৭,০০০ টাকা খরচ করে ওটি আবার তৈরি করে দেয়। ২০০১ সালে পশ্চিমবঙ্গ সরকার পশ্চিমবঙ্গ হেরিটেজ কমিশন অ্যাক্ট অনুসারে এটিকে ঐতিহ্যবাহী ঐতিহাসিক স্থলের স্বীকৃতি দেয়। ২০০৯ সালে পুরো বাড়িটি সংস্কার করা হয়েছে।

## চিত্রশালা

Samta - Sarat Chandra's room.JPG|বাড়ির একতলায় শরৎচন্দ্রের পড়ার ঘর।
Samta - Sarat Chandra's house.JPG|বাড়ির ভিতর।
Samta - Sarat Chandra's House.JPG|শরৎচন্দ্রের হাতে লাগানো গাছ।
Samta - Sarat Chandra's Samadhi.JPG|শরৎচন্দ্রের সমাধি। 
Samta - The pond Sarat Chandra mentioned in Palli Samaj.JPG|*পল্লীসমাজ* উপন্যাসের উল্লিখিত পুকুর।
Samta- The puja mandap in Sarat Chandra's House.JPG|বাড়ির ঠাকুরদালান।
Samta - Statue of Sarat Chandra.JPG|বাড়ির সামনে শরৎচন্দ্রের মূর্তি। 
Samta - The well furnished furniture.JPG|শরৎচন্দ্রের ব্যবহৃত আসবাবপত্র। 
Samta - A room in Sarat Chandra Kuthi.JPG|একতলার একটা ঘর। 
Samta - The Dhaner Gola in Sarat Chandra's House.JPG|রান্নাঘর। মূল মাটির ঘরটি ১৯৭৮ সালের বন্যায় ধ্বংস হয়ে গিয়েছিল। 


## পাদটীকা

## বহিঃসংযোগ

বিষয়শ্রেণী:শরৎচন্দ্র চট্টোপাধ্যায়
বিষয়শ্রেণী:হাওড়া জেলার ভবন ও স্থাপনা
বিষয়শ্রেণী:পশ্চিমবঙ্গের ইতিহাস
বিষয়শ্রেণী:হাওড়া জেলা
বিষয়শ্রেণী:ভারতের জীবনীমূলক জাদুঘর
মানো মেনেজেস

**মানো মেনেজেস** (; জন্ম: ১১ জুন, ১৯৬২) পাসো দো সোব্রাদোয় জন্মগ্রহণকারী ব্রাজিল জাতীয় ফুটবল দলের ২০১০ থেকে ২০১২ সাল পর্যন্ত কোচ ছিলেন। ব্রাজিলে জন্মগ্রহণকারী মেনেজেসের পুরো নাম *লুইজ এন্টোনিও ভেঙ্কার দ্য মেনেজস*। শৈশবকালেই তার ডাক নামটির প্রবর্তন করেন নিজ বোন। সে তাকে *মানো* (ভাই) নামে ডাকতো যা পর্তুগীজ ভাষা থেকে এসেছে।

## কর্মজীবন
ফুটবলের মাধ্যমেই নিজের কর্মজীবনের সূচনা ঘটান মানো। ১৯৭০-এর দশকের শেষার্ধ থেকে ১৯৮০-এর দশকের শুরুর দিকে গুয়ারানি দ্য ভেনানসিও এয়ার্স দলের পক্ষে রক্ষণভাগের খেলোয়াড় ছিলেন তিনি। পরবর্তীতে ১৯৮৬ সালে শারীরিক শিক্ষায় প্রশিক্ষণ নিয়ে পেশাদারীভাবে সেসি, রিও গ্রান্দে দো সাল দলে যোগদান করেন। এরপর জুভেনতুদে এবং ইন্তারন্যাশিওনাল দলে যোগ দেন।

## কোচ
২০০৫ সাল থেকে ২০০৭ সাল পর্যন্ত মানো একাধারে গ্রেমিও দলের কোচ হিসেবে নিযুক্ত হন যা ব্রাজিলীয় ফুটবলের জন্যে দীর্ঘ সময়। ২০০৫ সালে দলের উত্তরণ ঘটান এবং ২০০৬ সাল শেষে ব্রাজিলেইরো প্রতিযোগিতায় ৩য় স্থানে নিয়ে যান।
করিন্থিয়ানস দলকে ২০০৮ সালে ক্যাম্পিওনাতো ব্রাজিলেইরো সিরি বি প্রতিযোগিতায় শিরোপা জয়ে সহায়তা করেন। দলটি ২৫ জয়, ১০ ড্র এবং ৩ পরাজয়ের মাধ্যমে ৮৫ পয়েন্ট লাভ করেছিল।

২৪ জুলাই, ২০১০ তারিখে ব্রাজিলিয়ান ফুটবল কনফেডারেশন (সিবিএফ) ঘোষণা করে যে, দুঙ্গা'র পরিবর্তে মানো ব্রাজিল জাতীয় ফুটবল দলের পরবর্তী ম্যানেজার হিসেবে নিযুক্ত হবেন। তিনি সিবিএফের পছন্দের তালিকায় প্রথম ছিলেন না কিন্তু ফ্লুমিনেন্সে মুরিশি রামালহোকে ঐদিনের পূর্বে ছাড়পত্র প্রদান করতে প্রত্যাখ্যান করেছিল। মানো'র নিযুক্তিকে সকলে স্বাগতঃ জানালেও কিছু মিশ্র প্রতিক্রিয়া লক্ষ্য করা যায় যে, তিনি দুঙ্গা'র রক্ষণভাগ পদ্ধতিতে অগ্রসর হতে আগ্রহী। তার পরিচালনায় ১০ আগস্ট, ২০১০ সালে ব্রাজিল প্রথম খেলায় মার্কিন যুক্তরাষ্ট্র জাতীয় ফুটবল দলের মুখোমুখি হয়। এতে তারা ২-০ ব্যবধানে জয়ী হয়। এ খেলার মাধ্যমে দিয়েগো তারদেলি, আন্দ্রে, ডেভিড লুইজ প্রমূখ তরুণ খেলোয়াড়কে চিহ্নিত করা হয়। তিনি দক্ষিণ আফ্রিকায় অনুষ্ঠিত ২০১০ সালের ফিফা বিশ্বকাপ ফুটবল খেলায় অংশগ্রহণকারীদের মধ্য থেকে মাত্র চার জনকে (দানিয়েল আলভিস, রামিরেস, থিয়াগো সিলভা এবং রবিনহো) দলে রাখেন। কিন্তু আলেকজান্দ্রে পাতো, মার্সিলো ভিয়েরা এবং নেইমারের ন্যায় খেলোয়াড়দেরকে বাদ দেন।
জুলাই, ২০১১ সালের কোপা আমেরিকা প্রতিযোগিতায় ব্রাজিল কোয়ার্টার ফাইনাল থেকে বিদায় নেয়। প্যারাগুয়ের বিপক্ষে ০-০ ড্র হলে চারটি পেনাল্টি করতেই তারা ব্যর্থ হয়।

## ফলাফল

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় ফুটবল ম্যানেজার
বিষয়শ্রেণী:রিও গ্রান্দে দো সালের ব্যক্তিত্ব
বিষয়শ্রেণী:জার্মান বংশোদ্ভূত ব্রাজিলীয় ব্যক্তি
বিষয়শ্রেণী:ব্রাজিল জাতীয় ফুটবল দলের ম্যানেজার
বিষয়শ্রেণী:২০১১ কোপা আমেরিকার ম্যানেজার
বিষয়শ্রেণী:চীন প্রবাসী ফুটবল ম্যানেজার
বিষয়শ্রেণী:করিন্থিয়ান্স পলিস্তা স্পোর্ট ক্লাবের ম্যানেজার
বিষয়শ্রেণী:কাম্পেওনাতো ব্রাজিলেইরো সেরিয়ে এ-এর ম্যানেজার
বিষয়শ্রেণী:রিও গ্রান্দে দে সুলের ক্রীড়াবিদ
বিষয়শ্রেণী:চীনে ব্রাজিলীয় প্রবাসী ক্রীড়াবিদ
জঙ্গীপুর মহকুমা

**জঙ্গীপুর মহাকুমা** পূর্ব ভারতের পশ্চিমবঙ্গের রজ্যের মুর্শিদাবাদ জেলার একটি মহাকুমা। জঙ্গীপুর মহাকুমায় রয়েছে ২টি পৌরসভা:-
# জঙ্গীপুর, 
# ধুলিয়ান
৭টি ব্লক:-
# রঘুনাথগঞ্জ&ndash;১,
# রঘুনাথগঞ্জ&ndash;২,
# সূতী&ndash;১,
# সূতী&ndash;২,
# সামসেরগঞ্জ,
# সাগরদীঘি, ও
# ফারাক্কা
এছাড়া আছে ৬১টি গ্রাম পঞ্চায়েত। এই মহাকুমার সদর জঙ্গীপুর।

বিষয়শ্রেণী:মুর্শিদাবাদ জেলার মহকুমা
বিষয়শ্রেণী:মুর্শিদাবাদ জেলা
বিষয়শ্রেণী:পশ্চিমবঙ্গের মহকুমা
লালবাগ মহকুমা

**লালবাগ মহকুমা** হল ভারতের পশ্চিমবঙ্গ রাজ্যের মুর্শিদাবাদ জেলার একটি মহকুমা। 

মুর্শিদাবাদ ও জিয়াগঞ্জ-আজিমগঞ্জ পৌরসভা এবং   ভগবানগোলা ১, লালগোলা ও নবগ্রাম — এই পাঁচটি সমষ্টি উন্নয়ন ব্লক নিয়ে এই মহকুমাটি গঠিত। এই মহকুমার অধীনে মোট ৪৪টি গ্রাম পঞ্চায়েত, ৬টি পুলিশ স্টেশন এবং ৪৩০টি গ্রাম রয়েছে। মহকুমার সদর মুর্শিদাবাদে।

## অঞ্চল
মুর্শিদাবাদ ও আজিমগঞ্জ জিয়াগঞ্জ পুরসভা ছাড়াও লালগোলা মহকুমার গ্রামাঞ্চল পাঁচটি সমষ্টি উন্নয়ন ব্লকের অধীনে মোট ৪৪টি গ্রাম পঞ্চায়েত এলাকায় বিভক্ত। এই মহকুমার অধীনস্থ ব্লকগুলি হল মুর্শিদাবাদ-জিয়াগঞ্জ, ভগবানগোলা ১, ভগবানগোলা ১, লালগোলা ও নবগ্রাম। এই পাঁচটি ব্লকে কোনো শহরাঞ্চল নেই।

## ব্লক

### মুর্শিদাবাদ-জিয়াগঞ্জ ব্লক
মুর্শিদাবাদ-জিয়াগঞ্জ ব্লক আটটি গ্রাম পঞ্চায়েত নিয়ে গঠিত। এগুলি হল: বাহাদুরপুর, কাপাসডাঙা, প্রসাদপুর, দহপাড়া, মুকুন্দবাগ, তেঁতুলিয়া, ডাঙাপাড়া ও নতুনগ্রাম। ব্লকটি মুর্শিদাবাদ ও জিয়াগঞ্জ থানার অধীনস্থ। ব্লকের সদর হল মুর্শিদাবাদ।

### ভগবানগোলা ১ ব্লক
ভগবানগোলা ১ ব্লকটি ভগবানগোলা, হনুমন্তনগর, কুঠিরামপুর, মহিষস্থলী, হাবাসপুর, কান্তনগর, মহম্মদপুর ও সুন্দরপুর—এই আটটি গ্রাম পঞ্চায়েত নিয়ে গঠিত। ব্লকটি ভগবানগোলা থানার অধীনস্থ। ব্লকের সদর ভগবানগোলা।

### ভগবানগোলা ২ ব্লক
ভগবানগোলা ২ ব্লকের গ্রামাঞ্চল আখেরিগঞ্জ, বলিগ্রাম, নশিপুর, আমদাহারা, খড়িবোনা ও সরলপুর—এই ছয়টি গ্রাম পঞ্চায়েত নিয়ে গঠিত। ব্লকটি রানিতলা থানার অধীনস্থ। ব্লকের সদর নশিপুর বলাগাছি।

### লালগোলা ব্লক
লালগোলা ব্লকটি আইরমারি কৃষ্ণপুর, দেওয়ানসরাই, লালগোলা, নশিপুর, বাহাদুরপুর, জসাইতলা, মানিকচক, পাইকপাড়া, বিল্বরাকোপরা, কালমেঘা, মাইয়া ও রামচন্দ্রপুর—এই ১২টি গ্রাম পঞ্চায়েত নিয়ে গঠিত। ব্লকটি লালগোলা থানার অধীনস্থ।  ব্লকের সদর লালগোলা।

### নবগ্রাম ব্লক
নবগ্রাম ব্লকটি অমরকুন্ডু, কিরীটেশ্বরী, নারায়ণপুর, শিবপুর, গুরা-পাশলা, মাহুরুল, পাঁচগ্রাম, হজবিবিডাঙা, নবগ্রাম ও রসুলপুর—এই দশটি গ্রাম পঞ্চায়েত নিয়ে গঠিত। ব্লকটি নবগ্রাম থানার অধীনস্থ। ব্লকের সদর নবগ্রাম।

## আইনসভা
পশ্চিমবঙ্গের সীমানা পুনর্নির্ধারণ কমিশন কর্তৃক আইনসভা ক্ষেত্রগুলির সীমানা পুনর্নির্ধারণের পর লালবাগ মহকুমার বিধানসভা আসনগুলি নিম্নরূপ হয়েছে: 
* লালগোলা বিধানসভা কেন্দ্র – লালগোলা ব্লকের আইরমারি কৃষ্ণপুর, বাহাদুরপুর, বিল্বরাকোপরা, দেওয়ানসরাই, জসাইতলা, কালমেঘা, লালগোলা, মানিকচক, নশিপুর, পাইকপাড়া, রামচন্দ্রপুর ও কান্তনগর গ্রাম পঞ্চায়েত এবং ভগবানগোলা ১ ব্লকের কান্তনগর গ্রাম পঞ্চায়েত।
*রঘুনাথগঞ্জ বিধানসভা কেন্দ্র – লালগোলা ব্লকের মেইয়া গ্রাম পঞ্চায়েত।
*ভগবানগোলা বিধানসভা কেন্দ্র – ভগবানগোলা ১ ব্লকের ভগবানগোলা, হনুমন্তনগর, কুঠিরামপুর, মহিষস্থলী, হাবাসপুর, মহম্মদপুর ও সুন্দরপুর।
*মুর্শিদাবাদ বিধানসভা কেন্দ্র – মুর্শিদাবাদ ও আজিমগঞ্জ জিয়াগঞ্জ পুরসভা।
*নবগ্রাম বিধানসভা কেন্দ্র – নবগ্রাম ব্লক।

এই বিধানসভা কেন্দ্রগুলির মধ্যে রঘুনাথগঞ্জ, লালগোলা ও নবগ্রাম বিধানসভা কেন্দ্রগুলি জঙ্গিপুর লোকসভা কেন্দ্র এবং ভগবানগোলা ও মুর্শিদাবাদ মুর্শিদাবাদ লোকসভা কেন্দ্রের অন্তর্গত।

## পাদটীকা

বিষয়শ্রেণী:মুর্শিদাবাদ জেলার মহকুমা
বিষয়শ্রেণী:পশ্চিমবঙ্গের মহকুমা
বিষয়শ্রেণী:মুর্শিদাবাদ জেলা
বুদ্ধনারকেল

**বুদ্ধনারকেল** (বৈজ্ঞানিক নাম:*Pterygota alata*) মালভেসি পরিবারের সপুষ্পক উদ্ভিদের *Pterygota* গণের উদ্ভিদ প্রজাতি। এটি ১৮৪৪ সালে উইলিয়াম রক্সবার্গ কর্তৃক প্রথম রেকর্ড করা হয়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## বিবরণ
এই গাছের কাণ্ড বড় হয়, দেখতে গোলাকার এবং বহু শাখা-প্রশাখা বিশিষ্ট্য। শাখা-প্রশাখাগুলো তেমন লম্বা নয় কিন্তু অনেকটা বিক্ষিপ্ত ধরনের। বাকল মসৃণ ও ধূসর। বসন্তের শুরুতেই গাছের পাতা ঝরে যায়। কিন্তু চৈত্র মাসের প্রথম ভাগেই আবার পাতায় ঢেকে যায় সারা গাছ। ফুল ফোটে বসন্তকাল।

## বিস্তৃতি
বাংলাদেশর পার্বত্য জেলাগুলোতে প্রচুর পরিমাণ দেখা যায় বুদ্ধনারকেল। এছাড়াও এই গাছ দক্ষিণ ভারত, সিকিম ও আন্দামান দ্বীপপুঞ্জে এই গাছ প্রচুর পরিমাণে দেখা যায়।

## আরও দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

বিষয়শ্রেণী:সপুষ্পক উদ্ভিদ
বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:ভারতের উদ্ভিদ
জাক রগ

**জাক রগ**, কাউন্ট রগ (); (); (জন্ম: ২ মে, ১৯৪২) বেলজিয়ামের ক্রীড়া অধিকর্তা হিসেবে পরিচিত ব্যক্তিত্ব। তিনি আন্তর্জাতিক অলিম্পিক কমিটির ৮ম সভাপতি হিসেবে দায়িত্ব পালন করেছেন।

## ব্যক্তিগত জীবন
গেন্টে জন্মগ্রহণকারী রগ পেশাদার অর্থোপেডিক সার্জন হিসেবে পরিচিত। তিনি গেন্ট বিশ্ববিদ্যালয়ে পড়াশোনা করেন। ১৯৬৮, ১৯৭২ এবং ১৯৭৬ সালের গ্রীষ্মকালীন অলিম্পিকসে ইয়াচিং ইভেন্টে প্রতিদ্বন্দ্বিতা করেছিলেন তিনি। এছাড়াও, বেলজিয়াম জাতীয় রাগবি ইউনিয়ন দলের পক্ষ হয়ে রাগবি খেলায় অংশগ্রহণ করেন।

১৯৮৯ থেকে ১৯৯২ সাল পর্যন্ত বেলজিয়াম অলিম্পিক কমিটি এবং ১৯৮৯ থেকে ২০০১ সাল পর্যন্ত ইউরোপিয়ান অলিম্পিক কমিটির সভাপতির দায়িত্ব নিষ্ঠার সাথে পালন করেন। ১৯৯১ সালে আন্তর্জাতিক অলিম্পিক কমিটি বা আইওসি'র সদস্য নির্বাচিত হন। পরবর্তীতে ১৯৯৮ সালে আইওসি'র নির্বাহী পরিষদে যোগদান করেন।

অবসর সময়ে তিনি আধুনিক শিল্পকলা চর্চা করেন। এছাড়াও, ইতিহাস এবং বিজ্ঞানবিষয়ক সাহিত্য চর্চায়ও নিজেকে সম্পৃক্ত রাখেন। এ্যানি নামীয় এক রমণীকে বিয়ে করেন তিনি। তাদের সংসারে দু'টি সন্তান রয়েছে। বেলজিয়াম অলিম্পিক কমিটিতে তার সন্তান *ফিলিপ* বর্তমানে প্রতিনিধি দলের নেতা।

## আইওসি সভাপতি
১৬ জুলাই, ২০০১ সালে মস্কোয় অনুষ্ঠিত আইওসি'র ১১২তম সভায় পরবর্তী সভাপতি হিসেবে নির্বাচিত হন। তিনি ১৯৮০ সাল থেকে দায়িত্বরত মার্কুয়েজ দ্য সামারাঞ্চের স্থলাভিষিক্ত হন।

তার নেতৃত্বের ফলস্বরূপ অলিম্পিক গেমসের আয়োজনকারী স্বাগতিক দেশ হিসেবে উন্নয়নশীল বিশ্বের ডাক প্রক্রিয়ায় অংশগ্রহণের সম্ভাবনা আরো বৃদ্ধি পায়। রগ বিশ্বাস করেন যে, এর ফলে সরকারের সম্পৃক্ততা কমে যাবে ও ভবিষ্যতে সমস্যার সৃষ্টি করবে না। নতুন আইওসি নীতি বাস্তবায়নের ফলে স্বাগতিক দেশের অলিম্পিক ক্রীড়া আয়োজনের আকার, জটিলতা ও ব্যয়ভার বহন নিয়ে দুঃশ্চিন্তা কিংবা বাধ্যবাধকতা অনেকাংশেই কমে যাবে।

সল্ট লেক সিটিতে অনুষ্ঠিত ২০০২ সালের শীতকালীন অলিম্পিকে প্রথম আইওসি সভাপতি হিসেবে অলিম্পিক ভিলেজে অবস্থান করেন তিনি এবং সেখানে অ্যাথলেটদের সাথে নৈকট্যপূর্ণ সম্পর্ক বজায় রাখেন।

আইওসি'র ১২৫তম সভায় জাক রগের আইওসি’র সভাপতি পদের পরিসমাপ্তি ঘটে। ১০ সেপ্টেম্বর, ২০১৩ তারিখে বুয়েন্স আয়ার্সে অনুষ্ঠিত এ সভায় নতুন আইওসি সভাপতি হিসেবে জার্মান থমাস বাখ নির্বাচিত হয়ে তার স্থলাভিষিক্ত হন। এরফলে তিনি আইওসি’র সম্মানীয় সভাপতি মনোনীত হন।

## সম্মাননা
জাক রগ ১৯৯২ সালে রাইডার উপাধিতে ভূষিত হন। এছাড়াও, ২০০২ সালে বেলজিয়ামের রাজা দ্বিতীয় আলবার্ট কর্তৃক কাউন্ট উপাধি লাভ করেন।

## তথ্যসূত্র

বিষয়শ্রেণী:বেলজিয়ান ক্রীড়াবিদ
বিষয়শ্রেণী:১৯৪২-এ জন্ম
বিষয়শ্রেণী:গেন্টের মানুষ
বিষয়শ্রেণী:গেন্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বেলজিয়ান রাগবি ইউনিয়ন খেলোয়াড়
বিষয়শ্রেণী:বেলজিয়ান শল্যচিকিৎসক
বিষয়শ্রেণী:বেলজীয় রোমান ক্যাথলিক
বিষয়শ্রেণী:বেলজিয়ান ইয়ট দৌড়বাজ
বিষয়শ্রেণী:আন্তর্জাতিক অলিম্পিক কমিটির সদস্য
বিষয়শ্রেণী:বেলজিয়ামের অলিম্পিক নাবিক
বিষয়শ্রেণী:১৯৬৮-এর গ্রীষ্মকালীন অলিম্পিকে নাবিক
বিষয়শ্রেণী:১৯৭২-এর গ্রীষ্মকালীন অলিম্পিকে নাবিক
বিষয়শ্রেণী:১৯৭৬-এর গ্রীষ্মকালীন অলিম্পিকে নাবিক
বিষয়শ্রেণী:আন্তর্জাতিক অলিম্পিক কমিটির সভাপতি
বিষয়শ্রেণী:লেজিওঁ দনর প্রাপক
বিষয়শ্রেণী:২০২১-এ মৃত্যু
বিষয়শ্রেণী:নাইটহুড খেতাবপ্রাপ্ত ক্রীড়ায় খেলোয়াড় ও কর্মকর্তা
বিষয়শ্রেণী:অলিম্পিক অর্ডার গ্রহণকারী
নিওফেলিস

**নিওফেলিস** দু'টি প্রজাতি নিয়ে গঠিত প্রাণীজগতের একটি গণ। প্রজাতি দু'টি হচ্ছে লামচিতা (*Neofelis nebulosa*) এবং সুন্দা মেঘলা চিতা (*Neofelis diardi*)। দক্ষিণ এশিয়া, পূর্ব এশিয়া ও দক্ষিণ-পূর্ব এশিয়া জুড়ে নিওফেলিস গণের প্রজাতি দু'টির বিচরণ। গ্রিক *Neo* অর্থ “নতুন” এবং ল্যাটিন *Felis* অর্থ “বিড়াল”। অর্থাৎ, *Neofelis* অর্থ "নতুন বিড়াল"। অন্যান্য বিড়াল গোত্রের বড় প্রাণীদের সাথে এদের করোটির গঠনে তারতম্য থাকায় এদের আলাদা গণের অন্তর্ভুক্ত করা হয়েছে।

## বিস্তৃতি

ভারত, বাংলাদেশ, নেপাল, ভুটান, মায়ানমার, থাইল্যান্ড, মালয়েশিয়া, লাওস, ভিয়েতনাম, কম্বোডিয়া, ইন্দোনেশিয়া ও চীন এই প্রজাতিটির মূল আবাসস্থল।

## বিবরণ
[thumb|left|[লাম চিতা|লামচিতা (*Neofelis nebulosa*)]]
এদের গায়ের লোম কালচে বলয়াকার, ডিম্বাকার কিংবা ছোপযুক্ত দাগসহ ধুসরাভ কিংবা হলদে। দেহের সামনের প্রান্তের তুলনায় পিছনের প্রান্ত ছোট কাঁধের দাগ কালচে। কপাল, পা ছোট ও লেজের গোড়ায় ফিতার মতো দাগ থাকে। লেজ দীর্ঘ, পা বলিষ্ঠ এবং থাবা প্রশস্ত ও শক্ত। করোটি লম্বা, নিচু ও সরু। উপরের চোয়ালের ছেদন দাঁত অনেকটা স্যাবার টুথ বা প্রাগৈতিহাসিক বিড়ালদের মত; অন্যান্য বর্তমান বিড়ালের তুলনায় বড়, আকারে দাঁতের কোটরের ভিত্তির বেড়ের তিনগুন লম্বা। কিন্তু স্যাবার টুথদের মত অতটা বিকশিত বা উদ্ধত নয়। তাদের সমানও নয়। প্রথম অগ্রপেষণ দাঁত অনেকখানি খাটো কিংবা হ্রাসকৃত, ছেদন দাঁত ও গালের দাঁতের মাঝে অনেক ফাঁক রয়েছে।

## তথ্যসূত্র

বিষয়শ্রেণী:Pantherinae
বিষয়শ্রেণী:বিড়াল
বিষয়শ্রেণী:দক্ষিণ-পূর্ব এশিয়ার স্তন্যপায়ী
বিষয়শ্রেণী:প্যানথেরিন
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
মতিউর রহমান (বীর প্রতীক)

**মো. মতিউর রহমান** (জন্ম: অজানা, মৃত্যু: ১৯৯৪ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মো. মতিউর রহমানের জন্ম নারায়ণগঞ্জ জেলার রূপগঞ্জ উপজেলার মুড়াপাড়া গ্রামে। তার বাবার নাম তোরাব আলী এবং মায়ের নাম আফিয়া খাতুন। তার স্ত্রীর নাম মিনা রহমান। তাদের চার মেয়ে, এক ছেলে।

## কর্মজীবন
মো. মতিউর রহমান চাকরি করতেন পাকিস্তান সেনাবাহিনীর ২৫ বালুচ রেজিমেন্টে। এর অবস্থান ছিল যশোর সেনানিবাসে। ১৯৭১ সালের মার্চে ছুটিতে ছিলেন। মুক্তিযুদ্ধ শুরু হলে ৩০ মার্চ ময়মনসিংহে সমবেত দ্বিতীয় ইস্ট বেঙ্গল রেজিমেন্টের সঙ্গে যোগ দিয়ে যুদ্ধে ঝাঁপিয়ে পড়েন। প্রতিরোধযুদ্ধ শেষে ভারতে যান।

## মুক্তিযুদ্ধে ভূমিকা
কাঁচপুর সেতু পেরিয়ে বামে নরসিংদী গামী সড়ক যার মাঝামাঝি পাঁচদোনা। মুক্তিযুদ্ধের শুরুর দিকে পাঁচদোনায় পাকিস্তান সেনাবাহিনী ও মুক্তিযোদ্ধাদের মধ্যে বড় যুদ্ধ হয়। সে যুদ্ধে মুক্তিযোদ্ধাদের পক্ষে নেতৃত্ব দেন মো. মতিউর রহমান। মুক্তিযোদ্ধারা ছিলেন ইস্ট বেঙ্গল রেজিমেন্ট ও ইপিআর বাহিনীর সদস্য। পাঁচদোনায় সড়কের দুই ধারে ছিল ঝোপঝাড় এবং এর মধ্যে মুক্তিযোদ্ধারা আত্মগোপন করেছিলেন। তাদের সঙ্গে ছিলেন স্থানীয় দুঃসাহসী কয়েকজন গ্রামবাসী। অন্যদের সঙ্গে মো. মতিউর রহমানও ঝোপঝাড়ের আড়াল থেকে সড়কে নজর রেখেছিলেন। একসময় তিনি দেখতে পান, সড়কে পাকিস্তান সেনাবাহিনীর সেনাবাহী লরি। পেছনে ছিলো আরও কয়েকটি সেনাবাহী গাড়ি। এর আগে গত কয়েক দিন পাকিস্তানি সেনারা ঢাকা ও আশপাশ এলাকায় তেমন কোনো প্রতিরোধের সম্মুখীন হয়নি। তাই জনশূন্য পথে তারা বেশ নিশ্চিন্ত মনেই আসছিল। সামনের লরিগুলো অস্ত্রের আওতায় আসামাত্র মো. মতিউর রহমান সংকেত দেন অন্যদের। সঙ্গে সঙ্গে মুক্তিযোদ্ধাদের মর্টার দলের ছোড়া তিনটি মর্টারের গোলার একটা গোলা পড়ে লরির ওপর। একই সময় গর্জে ওঠে অন্য মুক্তিযোদ্ধাদের কাছে থাকা মেশিনগান ও অন্যান্য অস্ত্র। তখন পাকিস্তানি সেনাদের মধ্যে হুড়োহুড়ি পড়ে যায় এবং প্রথম ধাক্কাতেই হতাহত হয় বেশ কয়েকজন পাকিস্তানি সেনা। কিছুক্ষণ পর পাল্টা আক্রমণ শুরু করে পাকিস্তানি সেনাবাহিনী। মো. মতিউর রহমান সহযোদ্ধাদের নিয়ে সাহসিকতার সঙ্গে শত্রু পাকিস্তানি সেনাদের ওপর আক্রমণ অব্যাহত রাখেন এবং সে সময়ে তার সাহসিকতা দেখে সহযোদ্ধারা আরও উজ্জীবিত হয়ে যুদ্ধ করেন। যুদ্ধ চলে কয়েক ঘণ্টা পর্যন্ত।
মুক্তিযোদ্ধাদের আক্রমণে পাকিস্তান সেনাবাহিনীর বেশ ক্ষয়ক্ষতি হয়। হতাহত হয় শতাধিক সেনা এবং তিনটি লরি অচল হয়ে যায়। অবস্থা বেগতিক দেখে হতাহত সেনাদের সচল লরি ও গাড়িতে নিয়ে তারা সন্ধ্যার আগেই পশ্চাদপসরণ চলে যায়। পরদিন সেখানে আবারও যুদ্ধ হয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৯৪-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নারায়ণগঞ্জ জেলার ব্যক্তি
মোহাম্মদ বদরুজ্জামান মিয়া

**মোহাম্মদ বদরুজ্জামান মিয়া** (জন্ম: ১লা জানুয়ারি ১৯৪৪ ইং, মৃত্যু: ২০১২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোহাম্মদ বদরুজ্জামান মিয়ার জন্ম কুড়িগ্রাম জেলার ফুলবাড়ী উপজেলার শিমুলবাড়ী গ্রামে। ওনার বাবার নাম মোঃ নজিরুজ্জামান মিয়া এবং মায়ের নাম রোকেয়া সানম। ওনার স্ত্রীদের নাম বিউটি বেগম ও নূরমহল বেগম। ওনার এক ছেলে ও এক মেয়ে।

## কর্মজীবন
মো. বদরুজ্জামান মিয়া ১৯৭১ সালে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ১ এপ্রিল পাকিস্তান সেনাবাহিনীর একটি দল লালমনিরহাট হয়ে ধরলা নদী পেরিয়ে কুড়িগ্রাম জেলার ফুলবাড়ী উপজেলার অভিমুখে আসে। তখন ইপিআর, পুলিশ, আনসার ও স্থানীয় ছাত্র-যুবকদের সমন্বয়ে গড়া মুক্তিযোদ্ধারা পাকিস্তানি সেনাদের প্রতিরোধ করেন। এই যুদ্ধে মো. বদরুজ্জামান মিয়া সক্রিয়ভাবে অংশ নেন এবং গুরুত্বপূর্ণ নানা দায়িত্ব পালন করেন। প্রতিরোধযুদ্ধ শেষে যুদ্ধ করেন ৬ নম্বর সেক্টরের সাহেবগঞ্জ সাবসেক্টরে।

## মুক্তিযুদ্ধে ভূমিকা
কুড়িগ্রাম জেলার উত্তরে ভারত-বাংলাদেশ সীমান্তে ভুরুঙ্গামারীর তিন দিকেই ভারত। মুক্তিযুদ্ধের চূড়ান্ত পর্যায়ে মিত্রবাহিনীর সহযোগিতায় মুক্তিবাহিনী আক্রমণ করে ভূরুঙ্গামারীর পাকিস্তানিদের প্রতিরক্ষা অবস্থানে। এখানে নিয়োজিত ছিল পাকিস্তানিদের মিশ্র এক বাহিনী। নিয়মিত সেনা, ইপিসিএএফ (ইস্ট পাকিস্তান সিভিল আর্মড ফোর্স) ও স্থানীয় রাজাকার। পূর্ব পরিকল্পনা অনুযায়ী, ১২ নভেম্বর মুক্তিবাহিনী প্রথমে আক্রমণ করে পাটেশ্বরীতে। মুক্তিযোদ্ধারা কয়েকটি দলে বিভক্ত ছিলেন। একটি দলের নেতৃত্ব দেন মো. বদরুজ্জামান মিয়া। তারা একযোগে আক্রমণ চালিয়ে পাটেশ্বরী দখল করেন। এরপর মুক্তিযোদ্ধারা সমবেত হন ভূরুঙ্গামারীর পূর্ব পাশে। সেখান থেকে তারা গোলাগুলি শুরু করেন। পাকিস্তানিরাও তার পাল্টা জবাব দেয়। পরদিন ১৩ নভেম্বর সকাল থেকে মিত্রবাহিনী কামানের সাহায্যে গোলাবর্ষণ শুরু করে। তাদের যুদ্ধবিমানও কয়েকবার ভূরুঙ্গামারীর আকাশে চক্কর দিয়ে গোলাবর্ষণ করে। এর ছত্রছায়ায় মো. বদরুজ্জামান মিয়া ও তার সহযোদ্ধারা এগিয়ে যান পাকিস্তানি প্রতিরক্ষা অবস্থানের সাত-আট শ গজের মধ্যে। পাকিস্তানিরা মরিয়া হয়ে তাদের আক্রমণ প্রতিরোধ শুরু করে। একপর্যায়ে তারা অবস্থান নেন পাকিস্তানি প্রতিরক্ষার চার-পাঁচ শ গজের মধ্যে। মুক্তিবাহিনীর আক্রমণ ছিল ত্রিমুখী। মো. বদরুজ্জামান মিয়ার দল এক দিক থেকে এবং অপর দুই দল অন্য দুই দিক থেকে আক্রমণ চালায়। এতে পাকিস্তানি সেনা, ইপিসিএফ ও রাজাকাররা দিশেহারা হয়ে পড়ে। মধ্য রাত পর্যন্ত পাকিস্তানি অবস্থান থেকে থেমে থেমে গোলাগুলি অব্যাহত ছিল। এরপর গোলাগুলি কমে যেতে থাকে। সকাল হওয়ার আগেই তা একেবারে বন্ধ হয়ে যায়। ১৪ নভেম্বর খুব ভোরে মুক্তিযোদ্ধারা জয় বাংলা স্লোগান দিয়ে ভূরুঙ্গামারীতে ঢুকে পড়েন। সার্কেল অফিসার অফিস ও হাইস্কুলের কাছে পৌঁছে তারা দেখেন পাকিস্তানিরা পালিয়ে যাচ্ছে। কিন্তু তারা মুক্তিযোদ্ধাদের দেখেও গোলাগুলি করেনি। কারণ, ওদের অস্ত্রের গুলি শেষ হয়ে গিয়েছিল। পরে তারা আত্মসমর্পণ করে। সিও অফিসের কাছে ছড়িয়ে ছিল নিহত পাকিস্তানিদের মৃতদেহ। সব মিলে ৪০-৪৫ জন। এক বাংকারে পাওয়া যায় নিহত এক পাকিস্তানি ক্যাপ্টেনের মৃতদেহ।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:২০১২-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:কুড়িগ্রাম জেলার ব্যক্তি
হাওয়ার্ড কার্টার

**হাওয়ার্ড কার্টার** (ইংরেজি ভাষায়: Howard Carter) (জন্ম: ৯ই মে, ১৮৭৪ - মৃত্যু: ২রা মার্চ, ১৯৩৯) ছিলেন একজন ইংরেজ প্রত্নতত্ত্ববিদ এবং মিশরতত্ত্ববিদ। তিনি খ্রিস্টপূর্ব ১৪শ বছর আগের ফারাও তুতানখামেনের সমাধির আবিষ্কারক হিসেবে সুপরিচিত।

## প্রাথমিক জীবন
কার্টার ৯ই মে, ১৮৭৪ সালে লন্ডনের কেনসিংটন এলাকায় একটি মধ্যবিত্ত পরিবারে জন্মগ্রহণ করেন। তার পিতার নাম স্যামুয়েল জন কার্টার, একজন চিত্রশিল্পী এবং মাতার নাম মার্থা জয়েস (স্যান্ডস) কার্টার। তার পিতা একজন প্রতিভাবান চিত্রশিল্পী ছিলেন, যিনি ইলাস্ট্রেটেড লন্ডন নিউজসে কাজ করতেন। তার পিতা তাকে প্রশিক্ষণ দেন এবং তার শিল্পীসুলভ প্রতিভা বিকাশ ঘটান।

তিনি তার শৈশব অনেকটা সময় সোয়াফহামের নরফোক বাজার শহরে (সম্ভবত স্বাস্থ্য সমস্যার কারণে) অতিবাহিত করেন।

## কর্মজীবন
তিনি তার পিতার মাধ্যমে পাশ্ববর্তী শহরে বসবাসকারী ইংল্যান্ডের মিশরীয় পুরাতত্ত্বের বড় সংগ্রাহক ব্যারন "উইলিয়াম অ্যামহোর্স্ট টিসেন-অ্যামহার্স্ট" সাথে পরিচয় হন। সেখান থেকে তার মিশরীয় সভ্যতার প্রতি ভালবাসা শুরু হয়। ব্যারন তরুণ কার্টারকে মিশরতত্ত্ববিদ পার্সি এডওয়ার্ড নিউবেরি সাথে পরিচয় করিয়ে দেন।

১৮৯১ সালে নিউবেরি ব্রিটিশ মিউজিয়ামের একটি অভিযানে মধ্য রাজত্বের বেনি হাসানের সমাধির খনন এবং নথিপত্রের করার সহায়তার জন্য তাকে নকশাকার হিসেবে সাথে করে মিশরে নিয়ে যায়। সেখানে কার্টারের কাজ ছিল সমাধি এবং অন্যান্য প্রত্নতাত্ত্বিক জিনিসের জল রং এর ছবি আঁকা। মিশরে এসে তিনি স্যার উইলিয়াম ম্যাথু ফ্লিন্ডার্স পেত্রির সাথে পরিচয় হন। যদিও ১৭ বছর বয়স কার্টার সমাধির চিত্রের কপির পদ্ধতি উন্নত করেন।

১৮৯২ সালে তিনি "ফ্লিন্ডার্স পেত্রি" এর অভিভাবকতা অধীনে এক সিজনের জন্য ফেরাও আখেনাতেনের প্রতিষ্ঠিত রাজধানী আমারনাতে কাজ করেন। ১৮৯৪ থেকে ১৮৯৯ সাল পর্যন্ত তিনি দেইর এল-বাহারিতে এদুয়ার নাভিল সাথে কাজ করেন, যেখানে তিনি হাতশেপসুতর মন্দিরের দেয়ালে রিলিফসমূহ নথিভুক্ত করেন। ১৮৯৯ সালে, কার্টার প্রথম সুপ্রীম কাউন্সিল অফ অ্যান্টিকোয়টিস (এসসিএ) প্রধান পরিদর্শক হিসেবে নিযুক্ত হন।
 
১৯০৪ সালে নিম্ন মিশরে পরিদর্শকমন্ডলীতে বদলি হওয়ার আগে তিনি থিবেসে (লাক্সর রূপে পরিচিত) কিছু সংখ্যা পরিদর্শিত কাজ করেন। ১৯০৫ সালে তিনি মিশরীয় সাইট রক্ষিবাহিনী এবং এক দল ফরাসি পর্যটকদের সাথে মারামারিতে (সাক্কারা অ্যাফেয়ার নামে পরিচিত) তিনি মিশরীয়দের পহ্ম নেন, পরে তিনি সুপ্রীম কাউন্সিল অফ অ্যান্টিকোয়টিস থেকে পদত্যাগ করেন।

## তথ্যসূত্র

## বহিঃসংযোগ

* 
* Five Years' Explorations at Thebes
* 

বিষয়শ্রেণী:১৮৭৪-এ জন্ম
বিষয়শ্রেণী:১৯৩৯-এ মৃত্যু
বিষয়শ্রেণী:পুটনি ভ্যালি কবরস্থানে সমাধি
বিষয়শ্রেণী:ইংল্যান্ডে ক্যান্সারে মৃত্যু
বিষয়শ্রেণী:লিম্ফোমা থেকে মৃত্যু
বিষয়শ্রেণী:ইংরেজি প্রত্নতত্ত্ববিদ
বিষয়শ্রেণী:ইংরেজি মিশরতত্ত্ববিদ